APROBACIÓN DO PLAN CULTURAL DE GRUPOS ARTÍSTICOS E MUSICAIS PARA O ANO 2016
ADMINISTRACIÓN LOCAL — Municipal — Marín (Outros documentos, notificacións e informacións públicas, 28/04/2016)

Polo presente anuncio comunícase que mediante Resolución da Alcaldía de data 5.04.2016, foi aprobado o PLAN CULTURAL DE GRUPOS ARTÍSTICOS E MUSICAIS PARA O ANO 2016, segundo as bases que de seguido se transcriben: O obxecto do Plan Cultural de Grupos Artísticos e Musicais (PCGAM) é a difusión cultural e o desenvolvemento social a través de actuacións de agrupacións artísticas (musicais) marinenses en actos programados, previa petición dos/as presidentes/as das comisións de festas ou doutros colectivos como achega do Concello de Marín á realización das devanditas festas ou actividades que veñen a enriquecer o tecido social e dar un pulo a nosa cultura. Có fin de concretar o PCGAM establécense as presentes condicións para a inclusión nas diferentes categorías.1.—O Concello de Marín, no seu afán de impulsar e fomentar a cultura popular nas múltiples e variadas expresións artísticas, disporá a cantidade de 15.580,00 €, con cargo a aplicación orzamentaria 330.227.99 do orzamento municipal, para pagar aos grupos artísticos e musicais do concello, polas actuacións que realicen de acordo con este plan.2.—Poderán acollerse a estas axudas as seguintes agrupacións da localidade: a) Bandas de música b) Corais c) Grupos folclóricos d) Bandas de gaitas e) Banda de tambores e cornetas 3.—As agrupacións interesadas na inclusión neste PCGAM deberano solicitar no Rexistro Xeral do Concello no prazo de vinte días, contados desde o seguinte día da publicación no Boletín Oficial da Provincia (BOP). 4.—Requisitos: as agrupacións que os cumpriren, poderán, de ser o caso, integrarse no Plan Cultural: a) Figurar inscritas no Rexistro Municipal de Asociacións Veciñais e desenvolver actividades artísticas incluídas nangunha das seguintes categorías: b) A agrupacións solicitantes deberán achegar: 5.—Cada actuación será pagada coas seguintes cantidades: 6.—O pagamento das actuacións efectuarase unha vez acreditada a súa realización, no modelo oficial de xustificación de actuacións debidamente recheo, nun prazo máximo de trinta días a contar desde a data da actuación e, en todo caso, na data límite do 31 de decembro do ano en curso; achegando tamén, a copia da autorización da actuación e a factura axustada aos requisitos regulamentariamente esixidos.7.—As Agrupacións seleccionadas comprométense a executar as actuacións que lles asigne a concelleira de Cultura nos distintos lugares ou parroquias do municipio, de non poderen por causas xustificadas, quedarán exentas de cumprir coas súas obrigas. No caso de rexeitar unha actuación sen o xustificar, ademáis de perder a concesión da actuación requirida, estará suxeita as medidas que poida adoptar o Concello polo incumprimento deste Plan Cultural. A actuación rexeitada se lle concederá a outra entidade acollida a este plan.8.—A presentación das solicitudes de inclusión no Plan, presupón a aceptación das presentes bases.9.—De oficio, incorporarase ao expediente o certificado de inscrición no Rexistro Municipal de Asociacións Veciñais.10.—Na selección das agrupacións valorarase: o número de solicitudes presentadas, buscando unha distribución equitativa nas diferentes categorías. O sobrante en calquera das categorías, de ser o caso, será distribuído en atención ao número de solicitantes e a demanda de cada categoría. A concelleira de Cultura avaliará as solicitudes presentadas e decidirá a que categoría pertenceren as agrupacións, logo, resolverase por Decreto da Alcaldía.11.—As condicións para solicitar actuacións con cargo a este PCGAM: a) As entidades, asociacións, presidentes de comisións de festas…, que solicitaren algunha actuación baixo este plan, deberán facelo no modelo oficial facilitado pola Concellaría de Cultura, aceptando as seguintes obrigas: b) Os adxudicatarios de cada unha das actuacións encadradas dentro deste plan estarán obrigados a facer mención da Concellaría de Cultura do Concello de Marín na propaganda ou/e na publicidade que confeccionaren. c) As entidades solicitantes dos grupos artísticos disporán dun escenario ou marco axeitado para actuar coas condicións idóneas, asemade, deberán contactar coa agrupación para coñecer as condicións e prever o necesario para o desenvolvemento da actuación. d) Así mesmo, ten que achegar a declaración responsable sobre o seguinte: e) De ser o caso, que o peticionario non cumprirá, sería motivo suficiente para non lle conceder actuacións con cargo a este plan. f) A actuación solicitada será adxudicada por Resolución da Alcaldía, previo informe favorable/proposta da concelleira de Cultura.12.—Na autorización das solicitudes, atenderase á data de presentación da solicitude, e, no caso de concorrencia con peticións doutras entidades, aplicaranse os seguintes criterios, que serán obxecto de avaliación no informe/proposta da concelleira de Cultura: 13.—Este Plan Cultural terá vixencia durante o exercicio 2016. Marín a 19.04.2016.—A Alcaldesa, María Ramallo Vazquez.